CELEX: 32013D1413
Language: sl
Date: 2013-12-17 00:00:00
Title: Sklep Sveta št. 1413/2013/EU z dne 17. decembra 2013 o spremembi Odločbe 2002/546/ES glede obdobja njene uporabe

28.12.2013   
            
            
               SL
            
            
               Uradni list Evropske unije
            
            
               L 353/13
            
         
      SKLEP SVETA št. 1413/2013/EU
   z dne 17. decembra 2013
   o spremembi Odločbe 2002/546/ES glede obdobja njene uporabe
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 349 Pogodbe (prej člen 299(2) Pogodbe ES),
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju mnenja Evropskega parlamenta (1),
   v skladu s posebnim zakonodajnim postopkom,
   ob upoštevanju naslednjega:
   
               (1)
            
            
               Odločba Sveta 2002/546/ES (2), pooblašča Španijo, dauporablja oprostitve ali znižanja davka, znanega kot „Arbitrio sobre Importaciones y Entregas de Mercancías en las Islas Canarias“ (v nadaljnjem besedilu: AIEM), za določene izdelke, proizvedene na Kanarskih otokih. Priloga k navedeni odločbi vsebuje seznam izdelkov, za katere se lahko uporabljajo oprostitve ali znižanja davka. Razlika v davku za izdelke, proizvedene na Kanarskih otokih in za druge izdelke, odvisno od izdelka, ne sme presegati 5, 15 ali 25 odstotnih točk.
            
         
               (2)
            
            
               Z oprostitvami in znižanji AIEM se vzpostavlja diferencirana obdavčitev, ki koristi lokalni proizvodnji določenih izdelkov. To predstavlja državno pomoč, ki zahteva odobritev Komisije.
            
         
               (3)
            
            
               Odločba Sveta 2002/546/ES se je prvotno uporabljala do 31. decembra 2011. Konec leta 2011 je bila s Sklepom Sveta 895/2011/EU (3) spremenjena Odločba 2002/546/ES in obdobje njene uporabe podaljšano do 31. decembra 2013, na podlagi potrdila Komisije, da še vedno obstaja poseben strukturni socialni in ekonomski položaj na Kanarskih otokih, povečan s posebnimi omejitvami iz člena 349 PDEU, ki so upravičile odobritev celotnih oprostitev in delnih znižanj davka AIEM za seznam izdelkov, proizvedenih v tej najbolj oddaljeni regiji.
            
         
               (4)
            
            
               Ker ta strukturni, socialni in ekonomski položaj na Kanarskih otokih še vedno obstaja, je treba še naprej podaljšati obdobje uporabe Odločbe 2002/546/ES.
            
         
               (5)
            
            
               Komisija je 28. junija 2013 sprejela smernice o regionalni državni pomoči za obdobje 2014–2020, ki določajo, kako lahko države članice dodelijo pomoč podjetjem, da se podpre razvoj prikrajšanih regij Unije v obdobju 2014–2020. Te smernice, ki bodo začele veljati 1. julija 2014, so del širše strategije za posodobitev nadzora državnih pomoči s ciljem pospeševanja rasti na enotnem trgu, in sicer s spodbujanjem uspešnejših ukrepov pomoči in usmerjanjem izvajanja Komisije na primere z največjim vplivom na konkurenco.
            
         
               (6)
            
            
               Primerno je, da se obdobje uporabe Odločbe 2002/546/ES podaljša za šest mesecev, da bo datum njenega poteka veljavnosti sovpadal z datumom začetka veljavnosti smernic o regionalni državni pomoči za obdobje 2014–2020.
            
         
               (7)
            
            
               Odločbo 2002/546/ES bi bilo treba ustrezno spremeniti.
            
         
               (8)
            
            
               Glede na nujnost podaljšanja veljavnosti Odločbe 2002/546/ES pred koncem leta 2013, bi bilo treba uporabiti izjemo od obdobja osmih tednov iz člena 4 Protokola (št. 1) o vlogi nacionalnih parlamentov v Evropski uniji, ki je priložen Pogodbi o Evropski uniji in Pogodbi o delovanju Evropske unije. –
            
         SPREJEL NASLEDNJI SKLEP:
   Člen 1
   V prvem stavku člena 1(1) Odločbe 2002/546/ES se datum „31. december 2013“ nadomesti z datumom „30. junij 2014“.
   Člen 2
   Ta sklep začne veljati na dan sprejetja.
   Člen 3
   Ta sklep je naslovljen na Kraljevino Španijo.
   
      V Bruslju, 17. decembra 2013
      
         
            Za Svet
         
         
            Predsednik
         
         L. LINKEVIČIUS
         
      
   
   
      (1)  Mnenje z dne 11. decembra 2013 (še ni objavljeno v Uradnem listu).
   
      (2)  Odločba Sveta 2002/546/ES z dne 20. junija 2002 o davku AIEM, ki se uporablja na Kanarskih otokih (UL L 179, 9.7.2002, str. 22).
   
      (3)  Sklep Sveta št. 895/2011/EU z dne 19. decembra 2011 o spremembi Odločbe 2002/546/ES glede obdobja njene uporabe (UL L 345, 29.12.2011, str. 17).